Թյուրքան Շորայ

Թյուրքան Շորայ (թուրք.` Türkân Şoray, ), չերքեզական ծագումով թուրք դերասանուհի, սցենարիստ և ռեժիսոր։

Կենսագրությունը 

Թյուրքան Շորայը ծնվել է Ստամբուլի նահանգի Էյուպ շրջանում։ Բացի նրանից, ընտանիքում մեծանում էին նաև նրա երկու քույրերը։ Կրտսեր դստեր ծնվելուց հետո, նրա ծնողները ամուսնալուծվել են, որից հետո երեխաների խնամքով զբաղվել է մայրը։ Ֆաթիհում գտնվող իմամ Հաթիփի օրիորդաց լիցեյն ավարտելուց հետո, հայտնի դերասանուհի Էմել Յիլդիզի աջակցությամբ, իր առաջին քայլերն է կատարել կինոնկարահանման հրապարակում։

Առաջին անգամ նկարահանվել է 1960 թվականին` 15 տարեկանում, «Սիրո քամին» կինոնկարում։ Ֆիլմի հաջողությունը առիթ հանդիսացավ, որպեսզի նա շարունակեր դերասանուհու կարիերան։ Հետագա տարիներին Թյուրքան Շորայը նկարահանվեց ավելի քան 60 կինոնկարներում։ 1965 թվականին նա արդեն համարվում էր Թուրքիայի ամենահայտնի չորս դերասանուհիներից մեկը։ 1960-ական թվականների վերջերին, նա նկարահանվել է ևս 48 կինոնկարներում։ Տաս տարիների ընթացքում մոտ 100 կինոնկարներում նկարահանվելու փաստն արդեն իսկ խոսում էր այն տարիներին Թյուրքան Շորայի` լավագույն դերասանուհի լինելու մասին։ Իր առաջին «Ոսկե նարինջ» մրցանակը նա ստացել է «Դառը կյանք» (1962 թ.) կինոնկարի համար` Անթալիայի միջազգային կինոփառատոնում։

Անձանական կյանքը 

Թյուրքան Շորայը երկար տարիներ սիրավեպ է ունեցել «Գալաթասարայ» ֆուտբոլային ակումբի նախկին փոխնախագահ Ռյուչհան Ադլիի հետ, չնայած որ վերջինս ամուսնացած էր։ 1983 թվականին Թյուրքան Շորայն ամուսնացել է դերասան Սիհան Յունալի հետ, 1984 թվականին ծնվել է նրանց դուստրը, իսկ 1987 թվականին ամուսնալուծվել է։

Մասնակի ֆիլմագրությունը

Ծանոթագրություններ 

Թուրք դերասանուհիներ
Ստամբուլում ծնված դերասանուհիներ
20-րդ դարի թուրք դերասանուհիներ
Ստամբուլում ծնված անձինք
Թուրք կինոդերասանուհիներ
Թուրք հեռուստադերասանուհիներ
Չերքեզական ծագմամբ թուրքեր
Թուրքիայի պետական արտիստներ
Թուրք կինոռեժիսորներ